《瑞鹤仙·正迎长时节》
宋代·佚名

正迎长时节。细数来、两旬已浃，两朝方越。画堂人笑悦。见瑞烟香袅，寿星明彻。丝丝华发。问瑶池会客，几见桃结。才经八十，春秋不记，绛人年月。奇绝。诗书教子，陶母等伦，曹家风烈。鼎来□德。儿孙尽、蓝袍客。便从今，一轴金花鸾锦，十藏琅函贝叶。愿常如、秋月圆时，长生真诀。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。